MINISTARSTVO GOSPODARSTVA

UPRAVA ZA INDUSTRIJU, INVESTICIJE I PROGRAME I PROJEKTE EU

Zagreb, 7. listopad 2014.

PRETHODNA PROCJENA

ZA
ZAKON O IZMJENAMA I DOPUNAMA ZAKONA O STRATEŠKIM INVESTICIJSKIM

PROJEKTIMA REPUBLIKE HRVATSKE

|  |  |
| --- | --- |
| Red.br. | Ukratko, jasno i sažeto odgovorite na pitanja: |
| 1. | Opišite ukratko problem koji se namjerava riješiti normativnim rješenjem (izrađene teze propisa): |
| Dosadašnja provedba Zakona o strateškim investicijskim projektima Republike Hrvatske (NN br. 133/13) pokazala je određene nedostatke te se stoga predlažu izmjene i dopune Zakona kako bi se nedostaci otklonili.Temeljna pitanja koja se žele urediti izmjenama i dopunama Zakona o strateškim investicijskim projektima Republike Hrvatske jesu:Većina prijavljenih projekata nije imala zatvorenu financijsku konstrukciju, izmjenama i dopunama ovoga Zakona investitorima bi se omogućilo lakše i fleksibilnije podnošenje financijske dokumentacije vezane uz projekt. Naime, zainteresirani investitor uz prijavu projekta prilaže samo dokaz o financijskoj sposobnosti koji kumulativno uključuje dokaz solventnosti dostavom obrasca BON 1 i BON 2, i godišnje financijsko izvješće za prethodnu godinu te zadnje tromjesečje koje prethodi predaji prijave projekta, i druge odgovarajuće dokaze koji se odnose na financijske kapacitete.Kada se radi o privatnom projektu, zainteresirani investitor projekt prijavljuje Agenciji za investicije i konkurentnost (AIK), ili Centru za praćenje poslovanja energetskog sektora i investicija (CEI) a ukoliko se radi o privatnom projektu iz područja energetike. AIK ili CEI obavljaju administrativnu i stručnu provjeru zaprimljenih prijava te urednu i potpunu prijavu upućuju Ministarstvu gospodarstva koje istu upućuje na razmatranje Povjerenstvu.Nadalje, kada se radi se o javnom projektu ili javno-privatnom projektu, zainteresirani investitor projekt prijavljuje Ministarstvu gospodarstva (MINGO) ili Centru za praćenje poslovanja energetskog sektora i investicija (CEI) a ukoliko se radi o javnom projektu iz područja energetike. MINGO ili CEI obavlja administrativnu i stručnu provjeru zaprimljenih prijava. Ministarstvo gospodarstva urednu i potpunu prijavu upućuje na razmatranje Povjerenstvu. U slučaju kada CEI obavlja administrativnu i stručnu provjeru zaprimljenih prijava, tada urednu i potpunu prijavu upućuje Ministarstvu gospodarstva koje istu upućuje na razmatranje Povjerenstvu.Također, izmjenama i dopunama Zakona predlaže se da stručne i administrativne poslove za Povjerenstvo uz dosadašnje Ministarstvo gospodarstva obavljaju AIK ili CEI, a u suradnji s središnjim tijelima državne uprave za koje je utvrđeno da priprema i provedba projekta djelomično ili potpuno spada u njihovu nadležnost.Također, središnja tijela državne uprave dužna su na zahtjev Ministarstva gospodarstva, Agencije za investicije i konkurentnost ili Centra za praćenje poslovanja energetskog sektora i investicija dati mišljenje na zaprimljenu prijavu i predmetnu dokumentaciju te pisanu pozitivnu ili negativnu ocjenu o prihvatljivosti prijedloga strateškog projekta, a radi ocjene o prihvatljivosti strateškog investicijskog projekta te upućivanja prijave na razmatranje Povjerenstvu. Voditelji Operativne skupine predlažu se i biraju iz redova državnih dužnosnika središnjih tijela državne uprave za koje je utvrđeno da priprema i provedba projekta djelomično ili potpuno spada u njihovu nadležnost ili čelnika Agencije za investicije i konkurentnost (AIK) ili Centra za praćenje poslovanja energetskog sektora i investicija (CEI). Voditelj Operativne skupine dužan je Ministarstvo gospodarstva i osobu imenovanu od predsjednika Povjerenstva jednom mjesečno, a prema potrebi i češće izvještavati o provedbi postupaka te dinamici izvršenja zadaća svih sudionika u provedbi projekata. Također, predlaže se novom odredbom propisati potencijalne strateške projekte koji se mogu realizirati na zemljištu u većinskom vlasništvu Republike Hrvatske, ili zemljištu u većinskom vlasništvu Republike Hrvatske i jedinica lokalne i područne (regionalne) samouprave, a koja su prostornim planom predviđena za razvoj investicijskih projekata, ili pomorskom dobru ako ono čini funkcionalnu i poslovnu cjelinu sa navedenim zemljištem.Odabir zainteresiranog investitora za realizaciju pojedinog potencijalnog strateškog projekta obavlja se na temelju javnog poziva.Republika Hrvatska i jedinica lokalne i područne (regionalne) samouprave, temeljem odluke Vlade RH, sklapaju sporazum o uvjetima i načinu raspolaganja zemljištem.Novom odredbom ovog prijedloga Zakona predviđeno je da privatni zainteresirani investitor prije stupanja na snagu Odluke Vlade Republike Hrvatske o proglašenju strateškog projekta, a u roku od 60 dana, mora dostaviti Ministarstvu gospodarstva mjenicu, zadužnicu i dokaz o osiguranim izvorima financiranja u visini vrijednosti najmanje 10% ukupne vrijednosti projekta, koji uključuje bankarsku garanciju domaće/strane banke, i/ili prvoklasno korporativno jamstvo, i/ili namjenski deponirana oročena novčana sredstva na rok od 9 mjeseci, i/ili osnivanje založnog prava u korist Republike Hrvatske na nekretnini u vlasništvu zainteresiranog investitora prema procjeni ovlaštenog sudskog vještaka.Kada se radi o privatnom investicijskom projektu Odluka o proglašenju strateškog projekta stupa na snagu nakon dostavljanja i provjere gore navedene financijske dokumentacije. Sporazum o pripremi i provedbi projekta s privatnim investitorom sklopit će ministar gospodarstva roku od 60 dana od dana stupanja na snagu Odluke Vlade Republike Hrvatske o proglašenju strateškog projekta.Uz navedeno, ispravljaju se i određeni pravno-tehnički nedostaci. |
| 2. | Opišite ukratko cilj koji se želi postići normativnim rješenjem (izrađene teze propisa): |
| Ovim Zakonom o izmjenama u dopunama želi se omogućiti lakše i fleksibilnije podnošenje financijske dokumentacije vezane uz private inevsticijske projekte. Također izmjenama se želi omogućiti brža i kvalitetnija administrativna provjera. |
| 3. | Navedite adresate na koje se problem trenutno odnosi i adresate na koje bi se mogao odnositi u budućnosti |
|  Zainteresirani investitori, nadležna ministarstva, nadležne agencije za investicije. |
| 4. | Objasnite ukratko normativno rješenje (izrađene teze propisa) i utvrdite jedno nenormativno rješenje kojim bi se također mogao postići cilj. |
| * Normativno rješenje (izrađene teze propisa):zainteresirani investitor prijavljuje projekt radi njegova proglašenja strateškim projektom, a ovisno o vrsti projekta, središnjem tijelu nadležnom za gospodarstvo ili Agenciji nadležnoj za investicije i konkurentnost ili Centru za praćenje poslovanja energetskog sektora i investicija ukoliko se radi o projektu iz područja energetike, koji obavljaju administrativnu i stručnu provjeru zaprimljene prijave**.**

 Nenormativno rješenje: Ne postoji nenormativno rješenje koje bi uredilo navedenu materiju. |
| 5. | Odredite vremenski okvir za rješavanje problema i postizanje navedenog cilja te ukratko objasnite moguće prepreke, rizike u rješavanju problema. |
| Vremenski okvir u kojem bi se riješio problem i postigao cilj je IV. Kvartal 2014. godine.  |

|  |  |  |  |
| --- | --- | --- | --- |
|  | Na sljedeća pitanja potrebno je odgovoriti sa »DA« odnosno »NE«, uz obvezni sažeti pisani osvrt. | DA | NE |
| 6. | Da li normativno rješenje (izrađene teze propisa) zahtijeva izmjenu važećeg zakonodavstva? | DA |  |
| Ovime se mijenja i dopunjuje postojeći Zakon o strateškim investicijskim projektima Republika Hrvatske NN br.133/13 |  |
| 7. | Hoće li navedeno normativno rješenje imati značajan financijski učinak u barem jednom sektoru/području i u kojem? Da li utječe na tržišno natjecanje? Ukratko navedite kakvi se učinci očekuju. |  | NE |
|   |  |
| 8. | Hoće li navedeno normativno rješenje imati učinak na državni proračun odnosno proračune jedinica lokalne i područne (regionalne) samouprave? Ukratko navedite kakvi se učinci očekuju. |  | NE |
|   |  |
| 9. | Hoće li navedeno normativno rješenje imati značajan učinak na socijalno osjetljive skupine, socijalni status građana, interesne skupine u društvu odnosno društvo u cjelini? Ukratko navedite kakvi se učinci očekuju. |  | NE |
|   |  |
| 10. | Hoće li navedeno normativno rješenje imati značajan učinak na okoliš, održivi razvitak i s tim u svezi na zdravlje ljudi? Ukratko navedite kakvi se učinci očekuju. |  | NE |
|   |  |
| 11. | Hoće li navedeno normativno rješenje zahtijevati provedbu administrativnih i upravnih postupaka vezano za adresate i s kojim ciljem? Hoće li navedena rješenja dodatno povećati administrativne prepreke za poslovanje? Ukratko navedite kakvi se učinci očekuju. |  | NE |
|   |  |
| 12. | Hoće li za postizanje cilja biti nužan povezani rad više tijela državne uprave odnosno tijela lokalne i područne (regionalne) samouprave? Ukratko navedite tijela od kojih se očekuje povezani rad. |  | NE |
|   |  |
| 13. | Imate li saznanja da li je isti problem postojao i na koji način je riješen u zakonodavstvu zemalja Europske unije odnosno trećih zemalja? – navedite primjere. |  |  NE |
|   |  |

**UPUTA:**

• Uz ovaj Obrazac obvezno se prilažu Teze o sadržaju propisa.